Arja Hannus

Arja Hannus (født 30. januar 1960) er en tidligere svensk orienteringsløper. Hun ble verdensmester i orientering fire ganger og verdensmester i skiorientering fem ganger.

Hannus vokste opp i Kovland i Sundsvalls kommun og begynte sin orienteringskarriere i Kovlands IF. Hun fortsatte karrieren i Selånger SK og har siden representert IFK Södertälje og Domnarvets GoIF. Med sine 4 VM-gull er hun blant de mestvinnende løperne i VM-historien. Hennes første VM-gull tok hun på stafett sammen med Barbro Lönnkvist, Karin Rabe og Annichen Kringstad i sveitsiske Thun i 1981. Arja Hannus ble verdensmester individuelt da hun i 1987 gikk til topps på den klassiske distansen. Dette ble hennes eneste individuelle medalje fra VM i orientering. Hun var også med på de svenske vinnerlagene i VM-stafettene i 1989 og 1991. På hjemmebane i Skara i 1989 tok Hannus gull sammen med Karin Rabe, Kerstin Haglund og Marita Skogum. Hannus løp andre etappe for Sverige. I tsjekkiske Marienbad i 1991 løp hun første etappe for det svenske vinnerlaget, etterfulgt av Christina Blomqvist, Marlena Jansson og Marita Skogum. 

Med sin daværende klubb IFK Södertälje, var Rabe med på å vinne orienteringsverdens største klubbstafett, Venla i 1991.

Arja Hannus var en svært dyktig utøver også i skiorientering. Fra VM i ski-o endte hun opp med fem gull, fem sølv og tre bronse.

Meritter 
Medaljeoversikt fra orientering finnes til høyre på skjermen.

VM i skiorientering 

1982:
 Gull individuelt
 Gull stafett
1986:
 Sølv individuelt
 Sølv stafett
1988:
 Bronse stafett
1990:
 Sølv individuelt
 Sølv stafett
 Bronse sprint
1992:
 Gull sprint
 Gull stafett
 Bronse individuelt
1998:
 Sølv stafett
2000:
 Gull langdistanse
 Sølv stafett

Se også 
 VM i orientering - Mestvinnende utøvere

Kilder 
 Resultater fra verdensmesterskkap - IOF 
 Hannus lærer Kalla orientering

Svenske orienteringsløpere
Verdensmestere i orientering
Fødsler i 1960
Skiorienterere